paragraph_text: Iako je rođen u Ujedinjenom Kraljevstvu, Hocking je odrastao u Rodeziji. Godine 1958. napustio je Rodeziju kako bi se utrkivao u Europi. Iste sezone osvojio je treće mjesto na motociklu Norton na stazi Nürburgring, iza pobjednika Johna Surteesa i drugoplasiranog Johna Hartlea u motociklima MV Augusta. Sljedeće 1959. pobijedio je na Velikoj nagradi Švedske i Velikoj nagradi Ulstera, te osvojio titulu viceprvaka u klasi 250cc iza prvaka Carla Ubbialija. Godine 1960. osvaja tri titule viceprvaka u klasama 125cc, 250cc i 350cc na motociklu MV Augusta. Sljedeće 1961. osvaja dva naslova prvaka u klasi 500cc i klasi 350cc, pobijedivši na ukupno 11 od 13 utrka.<small><ref> Motorsport Memorial - Gary Hocking Historic Racing. Pristupljeno 27. studenog 2021.</small> Godinu 1962. započeo je pobjedom na utrci Isle of Man TT. No nakon smrti prijatelja i motociklista Toma Phillisa, najavio je povlačenje iz motociklističkih utrka i vratio se u Rodeziju, smatrajući kako su motociklističke utrke preopasne.<small><ref> Gary Hocking Historic Racing. Pristupljeno 27. studenog 2021.</small>